ఇంటర్నెట్‌డెస్క్‌: పశ్చిమ బెంగాల్‌ అసెంబ్లీ ఎన్నికల్లో నువ్వా- నేనా అన్నట్లు తలపడుతున్న భాజపా, తృణమూల్‌ కాంగ్రెస్‌ మధ్య సరికొత్త వివాదం రాజుకుంది. రాష్ట్రంలో తొలి విడత ఎన్నికల పోలింగ్‌ వేళ రెండు పార్టీల మధ్య ఆడియో వార్‌ నెలకొంది. తొలుత మమతపై ఆరోపణలతో భాజపా ఓ ఆడియోను విడుదల చేయగా.. పోటీగా తృణమూల్‌ సైతం మరో ఆడియో టేప్‌ను విడుదల చేయడంతో పార్టీల మధ్య మాటల యుద్ధానికి తెరలేచింది. ఇంకా ఏడు దశల ఎన్నికలు మిగిలి ఉన్న బెంగాల్‌లో ఇలాంటి మరిన్ని అంశాలు తెరపైకి వస్తాయని చెబుతోందీ ఘటన.
నందిగ్రామ్‌ ఎన్నికల్లో తృణమూల్‌ గెలుపునకు కృషి చేయాలంటూ మమతా బెనర్జీ తనను కోరారని నందిగ్రామ్‌కు చెందిన భాజపా నేత ప్రళయ్‌ పాల్‌ ఓ ఆడియో టేప్‌ను శనివారం విడుదల చేశారు. తృణమూల్‌ కాంగ్రెస్‌కు తిరిగి వచ్చేయాలని తనను కోరారని పాల్‌ ఆరోపించారు. అయితే, తాను సువేందు అధికారికి అనుచరుడిగా ఉండటంతో భాజపాతోనే ఉంటానని చెప్పానంటూ సదరు ఆడియోను పాల్‌ మీడియాకు విడుదల చేశారు. ఎన్నికల్లో ఓడిపోతానన్న మమత భయానికిదే నిదర్శనమంటూ భాజపా విమర్శలు గుప్పించింది.
తృణమూల్‌ రివర్స్‌ అటాక్‌
భాజపా ఆడియో టేప్‌ విడుదల చేసిన కాసేపటికే తృణమూల్‌ మరో ఆడియో టేప్‌తో ముందుకొచ్చింది. అందులో భాజపా సీనియర్‌ నేత ముకుల్‌ రాయ్‌, ఆ పార్టీకి చెందిన మరో నేత శిశిర్‌ బజోరియాతో మాట్లాడుతున్న ఆడియోను విడుదల చేసింది. ఈసీని ఎలా ప్రభావితం చేయాలన్న అంశంపై వారిద్దరూ చర్చించుకున్నారంటూ తృణమూల్‌ ఆరోపించింది. నియోజకవర్గంలో ఎవర్నైనా బూత్‌ ఏజెంట్లుగా నియమించుకోవడానికి ఈసీని సంప్రదించాలని ముకుల్‌ రాయ్‌ అన్నట్లుగా ఆడియో ఉందని, ఫోన్‌ సంభాషణలకు అనుగుణంగానే ఈసీ సైతం నడుచుకుందని ఆరోపించింది. ఏ పార్టీనీ సంప్రదించకుండా భాజపా వినతి మేరకు నిబంధనలను ఆ పార్టీకి అనుకూలంగా ఈసీ మార్చివేసిందని తృణమూల్‌ ఆరోపించింది. మరోవైపు ఈ నిబంధన మార్చివేయాలంటూ తృణమూల్‌ కాంగ్రెస్‌ పార్టీ ప్రతినిధుల బృందం ఈసీకి మెమొరాండం సమర్పించింది. కేవలం బూత్‌ పరిధిలోని వ్యక్తులను మాత్రమే బూత్‌ ఏజెంట్లుగా నియమించాలని కోరింది.
పశ్చిమ బెంగాల్‌లో మొత్తం 294 స్థానాలకు 8 దశల్లో ఎన్నికలు జరుగుతుండగా.. ఏప్రిల్‌ ఒకటిన నందిగ్రామ్‌ స్థానానికి పోలింగ్‌ జరగనుంది. ఇక్కడ తృణమూల్‌ తరఫున మమతా బెనర్జీ, భాజపా తరఫున సువేందు అధికారి బరిలో నిలవడంతో ఈ స్థానంపై దేశవ్యాప్తంగా ఆసక్తి నెలకొంది.
internetedesky: paschima bengalle assembley ennikallo nuvwa- nena annatlu talapadutunna bhajapa, trunamoolke congresse madhya sarikotta vivaadam rajukundi. rashtramlo toli vidata ennikala polingi vaela rendu paarteela madhya audio vare nelakondi. toluta mamatapai aaropanalato bhajapa oo aadionu vidudala cheyagaa.. potiigaa trunamoolke saitam maro audio tepnu vidudala cheyadamtho paarteela madhya maatala yuddhaaniki teralechindi. inka edu dasala ennikalu migili unna bengalle ilanti marinni amsaalu terapaiki vastaayani chebutondi ghatana.
nandigrame ennikallo trunamoolke gelupunaku krushi cheyalantu mamata benerji tananu korarani nandigraamke chendina bhajapa netha pralayy palli oo audio tepnu sanivaaram vidudala chesaru. trunamoolke congresseku tirigi vacheyaalani tananu korarani palli aaropinchaaru. ayithe, taanu suvendu adhikaariki anucharudigaa undatamtho bhajapatone untaanani cheppaanantuu sadaru aadionu palli mediaku vidudala chesaru. ennikallo odipotaananna mamata bhayanikide nidarsanamantuu bhajapa vimarsalu guppinchindi.
trunamoolke riverse atte
bhajapa audio tape vidudala chesina kasepatike trunamoolke maro audio tepetho mundukochindi. andulo bhajapa seeniery netha mukule rayi, aa paarteeki chendina maro netha shishirn bajoriatho maatlaadutunna aadionu vidudala chesindi. eeseeni ela prabhaavitam cheyalanna amsampai vaariddaruu charchinchukunnarantu trunamoolke aaropinchindi. niyojakavargamlo evarnainaa boothy agentluga niyaminchukovadaaniki eeseeni sampradinchaalani mukule rayi annatlugaa audio undani, fone sambhaashanalaku anugunamgaane eesee saitam naduchukundani aaropinchindi. e paartiinii sampradinchakundaa bhajapa vinati meraku nibandhanalanu aa paarteeki anukuulamgaa eesee maarchivesindani trunamoolke aaropinchindi. marovaipu ee nibandhana maarchiveyaalantuu trunamoolke congresse party pratinidhula brundam eeseeki memorandam samarpinchindi. kevalam boothy paridhilooni vyaktulanu matrame boothy agentluga niyaminchaalani korindi.
paschima bengalle mottam 294 sthaanaalaku 8 dasallo ennikalu jarugutundagaa.. eprille okatina nandigrame sthaanaaniki polingi jaraganundi. ikkada trunamoolke tarafuna mamata benerji, bhajapa tarafuna suvendu adhikari barilo nilavadamtho ee sthaanampai desavyaaptamgaa aasakti nelakondi.